Прыём абітурыентаў на першы курс сёлета праходзіў у дастаткова складанай канкурэнтнай барацьбе, якая разгарнулася паміж ВНУ краіны. Справа ў тым, што ў 2011 г. колькасць выпускнікоў сярэдніх школ рэспублікі скарацілася на 13 000 чалавек у параўнанні з папярэднім годам і склала ўсяго толькі 75 тысяч. Аднак аўтарытэт нашай навучальнай установы, набыты дзякуючы высокаму ўзроўню падрыхтоўкі спецыялістаў, прывёў да нас дастаткова падрыхтаваных выпускнікоў школ. Прыемна адзначыць, што балы сертыфікатаў па прадметах ЦТ у першакурснікаў БДПУ больш высокія, чым у сярэднім па рэспубліцы. Найвышэйшы бал – 326 – мае Святлана Занько, студэнтка факультэта спецыяльнай адукацыі. Дарэчы, у трыццатку максімальных балаў па ўніверсітэце ўвайшлі 11 прадстаўнікоў менавіта гэтага факультэта.